Katovitse
Katovitse (pol. Katowice) — Polşanın cənubundakı Yuxarı Sileziyada şəhər, Sileziya voyevodalığının mərkəzi. Əsası XIX əsrdə qoyulmuş, 1865-ci ildə Prussiya kralı I Vilhelmin qərarı ilə şəhər statusu almışdır. 2004-cü ilə olan məlumata görə, Katovitse şəhərinin əhalisini 321.163 nəfər, aqlomerasiyada ümumilikdə 3.487.000 nəfər təşkil edir. Katovitse Yuxarı Sileziya və Polşanın cənubunda elm, mədəniyyət, sənaye, biznes, ticarət və nəqliyyat mərkəzi, həmçinin Yuxarı Sileziya sənaye bölgəsinin əsas şəhəridir. Katovitse "Avrostat"ın məlumatına görə 2,774,460 əhalisi olan bir şəhər ərazisində və Avropa ərazi planlaşdırma nəzarəti şəbəkəsinə görə 5,294,000 əhalisi olan daha geniş Sileziya şəhər əyalətinin bir hissəsidir.